**Haustfundur FEBH 6. september 2018**

Fundur settur kl. 14.00

Mættir um 70 manns.

Gísli Garðarsson formaður setti fundinn og byrjaði á að kynna sjálfan sig, Jónínu Haraldsd. ritara og Kristínu Dagbjartsdóttur varaformann.

Þar á eftir var farið í að kynna dagskrá og starfsemi vetrarins, fyrstur var Jóhann Gunnarsson að kynna pútt og hvatti fólk að koma og prófa það þyrfti ekki dýrar púttkylfur til að byrja með, einnig sagði hann frá félagaskránni sem hann heldur utan um og í dag væru um 240 félagar.

Óvænt mætti á fundinn Gróa Hreinsdóttir fyrrum kórstjóri Hverafugla og nú kórstjóri Íslendingafélagsins í Osló með kórinn sinn með sér og sungu þau nokkur lög öllum til mikillar gleði og ánægju.

Eftir það var haldið áfram með dagskrárkynninguna og var þar til að mynda bókmenntahópur sem Helga Baldursdóttir gerði skil á. Gísli benti á handavinnu, brids og sundleikfimi sem er nú á breyttum tíma og er þetta allt á mánudögum.

 Á þriðjudögum er gönguhópur, félagsvist og línudans sem Jónína Haraldsd. sagði frá og nefndi að nú er áætlað að prófa setja upp hóp fyrir byrjendur í línudansi og sjá hvernig tekst til.

Á miðvikudögum er Boccia, stólaleikfimi, brids og fræðsla og spjall sem ekki er enn í hendi hvað verður í boði en fengnir verða einhverjir fyrirlesarar, spurningakeppni gæti orðið o.fl. en verður kynnt um leið og búið er að ákveða.

Sigurjón Guðbjörnsson kynnti kórinn Hverafugla og lét vita að það væru alltaf nýir félagar velkomnir einnig sagði hann frá bridsinu sem er einnig á fimmtudögum ásamt Boccia og stólaleikfimi.

Gísli útskýrði útskurð og tálgun sem þarf að fresta vegna veikinda leiðbeinanda en það var áætlað á föstudögum og laugardögum á föstudögum er einnig línudans f. byrjendur og pútt.

Kristín Egilsdóttir kynnti leikhúsferðir í vetur sem áhugi er að fara að sjá.

Kristín Dagbjartsdóttir kynnti skemmtiferðir og sagði frá síðustu ferð sem farin var núna 20. ágúst í Skálholt og Flúðir og tókst mjög vel og verðu næsta ferð farin 14. september í Hvalfjörð og þar ýmislegt skoðað.

Að lokum var vísað á kaffihlaðborð sem kostaði kr. 1.000.-

Fundi slitið kl. 15.30

f.h. eldri borgara í Hveragerði

Jónína Haralds. ritari